stanford-oval/wikipedia huggingface dataset:
กีฬาว่ายน้ำในซีเกมส์ 2013
ผลการแข่งขัน > ประเภทหญิง

| ประเภท | เหรียญทอง | เหรียญทอง | เหรียญเงิน | เหรียญเงิน | เหรียญทองแดง | เหรียญทองแดง |
| --- | --- | --- | --- | --- | --- | --- |
| ท่าฟรีสไตล์ 50 เมตร |  Amanda Lim Xiang Qi | 25.69 [GR] |  ณัฐฐานันท์ จันกระจ่าง | 25.80 |  จันทร์จิรา ศรีสะอาด | 25.90 |
| ท่าฟรีสไตล์ 100 เมตร |  ณัฐฐานันท์ จันกระจ่าง | 56.23 |  Quah Ting Wen | 56.54 |  Jasmine Al-Khaldi | 56.63 |
| ท่าฟรีสไตล์ 200 เมตร |  ณัฐฐานันท์ จันกระจ่าง | 2:01.03 |  Quah Ting Wen | 2:01.74 |  Lynette Lim Shu En | 2:02.62 |
| ท่าฟรีสไตล์ 400 เมตร |  เบญจพร ศรีประนมทร | 4:14.23 |  Nguyen Thi Anh Vien | 4:16.06 |  Lynette Lim Shu En | 4:21.24 |
| ท่าฟรีสไตล์ 800 เมตร |  Khoo Cai Lin | 8:49.51 |  เบญจพร ศรีประนมทร | 8:49.61 |  Nguyen Thi Anh Vien | 8:52.77 |

| ท่ากรรเชียง 100 เมตร |  Tao Li | 1:02.47 |  Nguyen Thi Anh Vien | 1:02.76 |  ณัฐฐานันท์ จันกระจ่าง | 1:04.03 |
| ท่ากรรเชียง 200 เมตร |  Nguyen Thi Anh Vien | 2:14.80 [GR] |  Yessy Venesia Yosaputra | 2:20.35 |  Meagan Lim Shen Hui | 2:21.19 |

| ท่ากบ 100 เมตร |  Christina Loh Yen Ling | 1:10.55 |  ฉวันนุช สลับลึก | 1:11.35 |  เพียงขวัญ ปาวะโปตะโก | 1:12.68 |
| ท่ากบ 200 เมตร |  Christina Loh Yen Ling | 2:32.56 |  ฉวันนุช สลับลึก | 2:34.21 |  Samantha Louisa Yeo Ginn | 2:34.27 |

| ท่าผีเสื้อ 100 เมตร |  Tao Li | 59.87 |  Quah Ting Wen | 1:00.34 |  Jasmine Al-Khaldi | 1:01.76 |
| ท่าผีเสื้อ 200 เมตร |  ภัทรวดี กิตติยา | 2:13.83 |  Quah Ting Wen | 2:14.42 |  Tao Li | 2:14.51 |

| ว่ายผสมเดี่ยว 200 เมตร |  Nguyen Thi Anh Vien | 2:16:20 |  เพียงขวัญ ปาวะโปตะโก | 2:17.59 |  Meagan Lim Shen Hui | 2:20.38 |
| ว่ายผสมเดี่ยว 400 เมตร |  Nguyen Thi Anh Vien | 4:46.16 [GR] |  Ressa Kania Dewi | 4:59.49 |  Meagan Lim Shen Hui | 5:01.74 |

| ผลัดฟรีสไตล์ 4×100 เมตร |  จันทร์จิรา ศรีสะอาด ภัทรวดี กิตติยา เบญจพร ศรีประนมทร ณัฐฐานันท์ จันกระจ่าง | 3:47.66 |  Quah Ting Wen Amanda Lim Xiang Qi Mynele Ong Chui Bin Lynette Lim Shu En | 3:49.00 |  Ressa Kania Dewi Kathriana Mella Gustianjani Raina Saumi Grahana Ramdhani Patricia Yosita Hapsari | 3:55.28 |
| ผลัดฟรีสไตล์ 4×200 เมตร |  Quah Ting Wen Lynette Lim Shu En Amanda Lim Xiang Qi Tao Li | 8:13.99 |  Raina Saumi Grahana Ramdhani Kathriana Mella Gustianjani Patricia Yosita Hapsari Ressa Kania Dewi | 8:43.80 |  Khant Su San Khant Moe Theint San Su Ki Zin Win Ei Thet Ei | 9:23.54 |
| ผลัดผสม 4×100 เมตร  |  Tao Li Samantha Louisa Yeo Ginn Quah Ting Wen Amanda Lim Xiang Qi | 4:13.02 |  ณัฐฐานันท์ จันกระจ่าง ฉวันนุช สลับลึก สุภสุตา ชลธรโชติ เบญจพร ศรีประนมทร | 4:15.52 |  Erika Kong Chia Chia Christina Loh Yen Ling Yap Siew Hui Khoo Cai Lin | 4:17.77 |
ตารางสรุปเหรียญ

เจ้าภาพ
| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  สิงคโปร์ | 11 | 9 | 10 | 30 |
| 2 |  ไทย | 7 | 8 | 8 | 23 |
| 3 |  อินโดนีเซีย | 5 | 6 | 4 | 15 |
| 4 |  เวียดนาม | 5 | 5 | 2 | 12 |
| 5 |  มาเลเซีย | 4 | 4 | 3 | 11 |
| 6 |  ฟิลิปปินส์ | 0 | 0 | 4 | 4 |
| 7 |  เมียนมาร์ | 0 | 0 | 1 | 1 |
| สรุปเหรียญรวม | สรุปเหรียญรวม | 32 | 32 | 32 | 96 |
สถิติใหม่ซีเกมส์ > ประเภทชาย

| ประเภท | วันที่ | รอบ | ชื่อผู้ทำสถิติ | ทีมชาติ | เวลา | ผลสถิติ | วันที่ |
| --- | --- | --- | --- | --- | --- | --- | --- |
| ผลัดฟรีสไตล์ 4×200 เมตร | 12 ธันวาคม | ชิงชนะเลิศ | Joseph Isaac Schooling (1:50.86)   Yeo Kai Quan Danny (1:50.72)   Pang Sheng Jun (1:53.17)   Quah Zheng Wen (1:51.92) |  สิงคโปร์ | 7:26.67 | GR | 1 |
| ท่าฟรีสไตล์ 100 เมตร | 13 ธันวาคม | ชิงชนะเลิศ | Triady Fauzi Sidiq |  อินโดนีเซีย | 49.99 | GR | 2 |
| ว่ายผสมเดี่ยว 200 เมตร | 13 ธันวาคม | ชิงชนะเลิศ | Joseph Isaac Schooling |  สิงคโปร์ | 2:00.82 | GR | 2 |
| ท่าผีเสื้อ 100 เมตร | 14 ธันวาคม | ชิงชนะเลิศ | Joseph Isaac Schooling |  สิงคโปร์ | 52.67 | GR | 3 |
| ผลัดฟรีสไตล์ 4×100 เมตร | 14 ธันวาคม | ชิงชนะเลิศ | Yong En Clement Lim (50.68)   Yeo Kai Quan Danny (50.57)   Darren Lim Fang Yue (50.77)   Joseph Isaac Schooling (49.72) |  สิงคโปร์ | 3:21.74 | GR | 3 |
ขุนการัญสิขภาร (ทุเรียน ทัพภะพยัคฆ์)

ขุนการัญสิขภาร (ทุเรียน ทัพภะพยัคฆ์) เป็นบุคคลสำคัญของจังหวัดนนทบุรี จากประวัติการรับราชการอันยาวนานและคุณงามความดีที่ท่านทำไว้ ท่านเป็นบุคคลสำคัญด้านการศึกษาที่ได้วางรากฐานให้กับการศึกษาของจังหวัดนนทบุรี
กำเนิด

ขุนการัญสิขภาร เป็นราชทินนามของ นาย ทุเรียน ทัพภะพยัคฆ์ เกิดเมื่อวันที่ 17 กันยายน พ.ศ. 2431 ที่ตำบลบ้านปลายนา อำเภอเสนา จังหวัดพระนครศรีอยุธยา เป็นบุตรคนที่ 2 ของนายดิศ ทัพภะพยัคฆ์ และนางมุ่ย ทัพภะพยัคฆ์
อุปสมบท ณ วัดกระโดงทอง อำเภอเสนา จังหวัดพระนครศรีอยุธยา เมื่อวันที่ 26 กรกฎาคม พ.ศ. 2452 โดยมีพระพรหมมุนี เป็นพระอุปัชฌาย์ อุปสมบทอยู่เต็ม 1 พรรษา ได้ศึกษาพระปริยัติธรรมตามสมควร แล้วลาสิกาบท เมื่อวันที่ 1 พฤศจิกายน พ.ศ. 2452 สมรสกับนางสาวบุญมา เดชสาท บุตรีนายปลื้ม นางบุญมี เดชสาท คหบดีชาวสวนทุเรียน ณ บ้านตำบลสวนใหญ่ อำเภอเมืองนนทบุรี
การศึกษา

เมื่อมีอายุอยู่ในวัยที่เล่าเรียนได้ บิดา-มารดาส่งเข้าเรียนวิชาภาษาไทยที่โรงเรียนกระโดงทอง อำเภอเสนา จังหวัดพระนครศรีอยุธยา ครั้นอายุได้ 9 ขวบ บิดา-มารดาจึงส่งเข้ามาศึกษาเล่าเรียนในกรุงเทพฯ ที่โรงเรียนกล่อมพิทยากร จังหวัดพระนคร เรียนอยู่ 4 ปี สอบไล่ได้ประโยค 2 ชั้น 1 จึงไปศึกษา
ต่อที่โรงเรียนสวนกุหลาบวิทยาลัย กรุงเทพมหานคร โดยมีเลขประจำตัว 458 สอบไล่ได้ชั้นมัธยมศึกษาปีที่ 5 แล้วย้ายไปเรียนที่โรงเรียนมัธยมวัดราชบูรณะ กรุงเทพมหานคร จนจบชั้นมัธยมศึกษาปีที่ 6 เมื่อ พ.ศ. 2447 อายุ 17 ปี ด้วยใจรักการเป็นครู จึงสมัครไปศึกษาวิชาครู ณ โรงเรียนฝึกหัดอาจารย์ มีเลขประจำตัว 346 ใน พ.ศ. 2448-2449 สอบไล่ได้ประกาศนียบัตรประโยคครูมูลสามัญ พร้อมกับนักเรียนฝึกหัดอาจารย์ที่ได้ประกาศนียบัตรเช่นเดียวกัน 17 คน ต่อจากนั้นก็ฝึกฝนตนเองจนได้ประกาศนียบัตรครูประถมสามัญ (ป.ป) เมื่อ พ.ศ. 2450
รับราชการ

เริ่มเข้ารับราชการเป็นครูโรงเรียนประถมวัดสุทัศน์ จังหวัดพระนคร เมื่อวันที่ 3 พฤศจิกายน พ.ศ. 2450 โดยได้รับเงินเดือน 30 บาท แล้วย้ายไปรับราชการครูโรงเรียนมัธยมราชบูรณะ จังหวัดพระนคร เงินเดือน 35 บาท ต่อมาอีก 1 ปี ก็ย้ายมาดำรงตำแหน่งครูโรงเรียนกล่อมพิทยากร เงินเดือน 40 บาท แล้วในปีเดียวกันนั้นเองก็ย้ายมาดำรงตำแหน่งครูโรงเรียนวัดราชบพิธ จังหวัดพระนคร เมื่อวันที่ 12 มิถุนายน พ.ศ. 2452 เงินเดือน 45 บาท
หลังจากได้ลาสิกขาบทแล้วจึงย้ายมารับราชการครูที่จังหวัดนนทบุรี ได้รับการเลื่อนตำแหน่งหน้าที่ราชการ คือ วันที่ 15 กุมภาพันธ์ พ.ศ. 2453 ดำรงตำแหน่งครูใหญ่โรงเรียนวัดเขมาภิรตาราม รับเงินเดือน 50 บาท
รับราชการ > พนักงานจัดการประจำเมืองนนทบุรี

ใน พ.ศ. 2454 พระบาทสมเด็จพระมงกุฎเกล้าเจ้าอยู่หัวได้ทรงพระกรุณาโปรดเกล้าฯ จัดตั้งองค์การลูกเสือขึ้นในประเทศไทย ครูทุเรียนซึ่งขณะนั้นมียศเป็นราชบุตรแล้วก็ได้ไปรับการอบรมเป็นผู้กำกับและรองผู้กำกับลูกเสือแผนกลักษณะปกครองลูกเสือ ได้สอบไล่เมื่อวันที่ 25 สิงหาคม พ.ศ. 2454 ในจำนวนผู้สอบ 200 คน จังหวัดนนทบุรีจึงได้จัดตั้งกองลูกเสือขึ้นเป็นครั้งแรก เมื่อเดือนพฤศจิกายน พ.ศ. 2454 กองลูกเสือโรงเรียนเขมาภิรตารามเป็นลูกเสือมณฑลกรุงเทพฯ กองที่ 54 มีลูกเสือสำรอง 31 คน ความชอบของครูทุเรียนคือได้เลื่อนเงินเดือนเป็น 55 บาท
ครั้น พ.ศ. 2455 ทางราชการกระทรวงศึกษาธิการได้ตั้งตำแหน่งเกี่ยวกับการศึกษา เพิ่มในหัวเมืองต่างๆ อีกตำแหน่งหนึ่งเรียกว่า “พนักงานจัดการประจำเมือง” โดยในครั้งนี้ครูทุเรียนได้รับการแต่งตั้งเป็นพนักงานจัดการประจำเมืองนนทบุรี ตั้งแต่วันที่ 1 พฤษภาคม ร.ศ.131 พ.ศ. 24555 และให้คงตำแหน่งครูใหญ่โรงเรียนวัดเขมาภิรตารามไปด้วย เมื่อครูทุเรียนได้รับหน้าที่เพิ่มขึ้นอีก จึงจำเป็นต้องเดินทางไปปฏิบัติราชการเป็น 2 แห่ง ณ ที่ตั้งที่ว่าการเมืองนนทบุรี ซึ่งขณะนั้นตั้งอยู่ที่ปากคลองบางซื่อ (บน) ฝั่งใต้ที่เป็นท่าเรือบ้านตลาดขวัญในเวลาต่อมา มีวัดท้ายเมืองอยู่ทิศเหนือ สุดของที่ว่าการอำเภอ การเดินทางไปมาระหว่างโรงเรียนวัดเขมาภิรตาราม กับที่ว่าการเมืองต้องใช้เรือยนต์เป็นพาหนะ ใช้เวลาเดินทางประมาณ 45 นาที
ต่อมาทางราชการได้ยุบเลิกตำแหน่งพนักงานจัดการประจำเมืองนนทบุรีเสีย ครูทุเรียนจึงพ้นจากตำแหน่งหน้าที่ธุรการฝ่ายบ้านเมืองแล้ว ก็ได้บริหารงานโรงเรียนวัดเขมาภิรตารามได้เต็มที่ ขณะนั้นได้ยุบชั้นมูลลงแล้วคงเหลือเปิดสอนแต่ชั้นประถมศึกษาปีที่ 1 ถึงประถมปีที่ 3 มี 3 ห้องเรียน จำนวนนักเรียนชาย 44 คน นักเรียนหญิงยังไม่มี มีครู 3 คน และใน พ.ศ. 2456 ทางราชการเห็นว่าการทำมาหากินของราษฎรในตำบลสวนใหญ่ แขวงเมืองนนทบุรียังอัตคัดอยู่ จึงประกาศลดค่าเล่าเรียนของนักเรียนโรงเรียนวัดเขมาภิรตาราม ส่วนโรงเรียนวัดท้ายเมืองนั้นก็งดเก็บค่าเล่าเรียน โดยให้เหตุผลว่า เป็นโรงเรียนที่ตั้งอยู่ในทำเลที่การทำมาหากินไม่สมบูรณ์ เด็กมักไม่ใคร่เข้าเล่าเรียนทั่งถึงกัน ด้วยไม่มีทุนทรัพย์จะใช้จ่ายในการเล่าเรียนเพียงพอ
ต่อมาทางราชการได้ย้ายให้ไปดำรงตำแหน่งครูใหญ่โรงเรียนรัตนาธิเบศร์ เมื่อวันที่ 22 สิงหาคม พ.ศ. 2459 ดำรงตำแหน่งครูใหญ่โรงเรียนรัตนาธิเบศร์ เมื่อวันที่ 20 ธันวาคม พ.ศ. 2460 ได้รับพระราชทานบรรดาศักดิ์เป็น “ขุนการัญสิกขาภาร” นับเป็นครูใหญ่โรงเรียนรัฐบาลสังกัดกระทรวงธรรมการคนแรกในจังหวัดนนทบุรีที่ได้รับพระราชทานบรรดาศักดิ์ และได้เลื่อนเงินเดือนขึ้นเป็น 75 บาท ขณะดำรงตำแหน่งพนักงานจัดการประจำเมืองนนทบุรี ได้ส่งงานศิลปหัตถกรรมนักเรียนครั้งที่ 1 ที่โรงเรียนสวนกุหลาบวิทยาลัย จังหวัดพระนคร ได้รับรางวัลชนะเลิศถึง 7 รางวัล ทำให้ชื่อเสียงของนนทบุรีเป็นที่รู้จักและเป็นที่ยอมรับของวงการศึกษา
รับราชการ > ผู้รักษาการแทนศึกษาธิการจังหวัดนนทบุรี

ต่อมาใน พ.ศ. 2462 ขุนการัญสิกขภาร ครูใหญ่โรงเรียนรัตนาธิเบศร์ ซึ่งขณะนั้นอายุ 31 ปี ได้รับหน้าที่ราชการเพิ่มขึ้นอีก ตำแหน่งหนึ่งคือ “ผู้รักษาการแทนศึกษาธิการจังหวัดนนทบุรี” ตั้งแต่วันที่
13 ธันวาคม พ.ศ. 2462 สถานที่ทำงานของท่านจึงเพิ่มขึ้นอีก 1 แห่ง คือ ที่แผนกศึกษาธิการจังหวัดนนทบุรี ในศาลากลางจังหวัดนนทบุรี ณ ตำบลตลาดขวัญซึ่งไกลกัน และมีการไปมาได้สะดวกอยู่แต่ทางน้ำทางเดียว ขุนการัญสิกขภารต้องปฏิบัติหน้าที่ราชการ 2 ตำแหน่งเป็นเวลา 1 ปีเศษ จนถึงวันที่ 14 มกราคม พ.ศ. 2463 จึงพ้นจากตำแหน่งครูใหญ่โรงเรียนรัตนาธิเบศร์ คงได้ดำรงตำแหน่งศึกษาธิการจังหวัดนนทบุรีตำแหน่งเดียว เป็นเวลา 23 ปี ในศกนั้นท่านได้รบพระราชทานเครื่องราชอิสริยาภรณ์
เบญจมาภรณ์มงกุฎสยาม และได้เงินเดือนขึ้นเป็น 80 บาท
ขณะดำรงตำแหน่งศึกษาธิการจังหวัดนนทบุรี ได้เปิดสถานศึกษาเพื่อให้การศึกษาแก่เยาวชนจังหวัดนนทบุรี ดังนี้
พ.ศ. 2467 ตั้งโรงเรียนประจำจังหวัดนนทบุรี โดยยกฐานะโรงเรียนวัดท้ายเมือง ขึ้นเป็นโรงเรียนประจำจังหวัด ในขณะนั้นมีชั้นประถมปีที่ 1 ถึง ชั้นประถมปีที่ 5 และต่อมามีชั้นมัธยมปีที่ 6 เมื่อประมาณ พ.ศ. 2470 ซึ่งเป็นโรงเรียนแรกในจังหวัดนนทบุรี ปัจจุบันคือ โรงเรียนศรีบุณยานนท์
พ.ศ. 2475 ตั้งโรงเรียนสตรีประจำจังหวัด อยู่ด้านหลังศาลากลางจังหวัดหลังเก่า พ.ศ. 2476 ย้ายไปใช้หอประชุมจังหวัดนนทบุรีหลังเก่าเป็นสถานที่เรียนแทน จนถึง พ.ศ. 2478 ได้ย้ายไปอยู่ที่ถนนพิบูลสงคราม ใกล้วัดพลับพลาและวัดปากน้ำ (พิบูลสงคราม) ปัจจุบันคือ โรงเรียนสตรีนนทบุรี
พ.ศ. 2476 ตั้งโรงเรียนสอนหัตถกรรมทอเสื่อกก และสอนวิชาช่างเหล็ก ที่โรงเรียน วัดทินกรนิมิตร
พ.ศ. 2484 ตั้งโรงเรียนช่างไม้นนทบุรี ที่วัดลานนาบุญ ต่อมาเป็นโรงเรียนการช่างนนทบุรี ปัจจุบันคือ สถาบันเทคโนโลยีราชมงคล วิทยาเขตนนทบุรี
รับราชการ > หัวหน้าเก็บกองกลาง

ครั้นมีการเปลี่ยนแปลงการปกครองท้องที่ของจังหวัดนนทบุรีถูกรวมเข้าไว้ในการปกครองของจังหวัดพระนครและจังหวัดธนบุรี ตำแหน่งศึกษาธิการจังหวัดนนทบุรีจึงถูกเลิกไปด้วยตามกฎหมาย กระทรวงศึกษาจึงย้ายขุนการัญสิกขภารมาดำรงตำแหน่งหัวหน้าเก็บกองกลาง สำนักปลัดกระทรวงศึกษาธิการ ตั้งแต่วันที่ 1 มกราคม พ.ศ. 2486
ต่อมาได้เข้าทำงานในกระทรวงอุตสาหกรรม 2 ปี จึงลาออกเพราะสุขภาพไม่สมบูรณ์ หันมาประกอบอาชีพกสิกรรม ทำสวนทุเรียน ขุนการัญสิกขภารสนใจการเมืองท้องถิ่น ได้เป็นสมาชิกสภาจังหวัดนนทบุรี และเทศมนตรีเทศบาลเมืองนนทบุรี
ถึงแก่กรรม

พ.ศ. 2493 ขุนการัญสิกขภาร เริ่มมีโรคภัยเบียดเบียน ป่วยกระเสาะกระแสะด้วยโรคหัวใจ ไตพิการ และความดันโลหิตสูงเนื่องด้วยได้รับการรักษาพยาบาลอย่างดีจากนายแพทย์ และครอบครัว อาการก็ทุเลาขึ้นเล็กน้อย ครั้นใน พ.ศ. 2494 อาการโรคกำเริบขึ้นอีกถึงกับต้องมารักษาตัวที่โรงพยาบาลศิริราช อาการก็ดีขึ้น อยู่โรงพยาบาลประมาณ 20 วันก็กลับบ้านได้ ต่อมาอีก 2 ปี โรคกำเริบขึ้นอีก จนถึงแก่กรรมด้วยอาการอันสงบที่โรงพยาบาลมิชชั่น จังหวัดพระนคร เมื่อวันที่ 5 สิงหาคม พ.ศ. 2499 เวลา 13.30 น. รวมอายุได้ 67 ปี 11 เดือน 3 วัน
ข้อพิพาทดินแดนในทะเลจีนใต้

ภาพแสดงการอ้างสิทธิเหนือทะเลของรัฐต่างๆ
ข้อพิพาททะเลจีนใต้เกี่ยวกับการอ้างสิทธิเหนือเกาะและทะเลในหลายรัฐเอกราชบริเวณทะเลจีนใต้ คือ ประเทศบรูไน จีน ไต้หวัน มาเลเซีย ฟิลิปปินส์และเวียดนาม
มีข้อพิพาทเกี่ยวกับหมู่เกาะสแปรตลีและพาราเซล เช่นเดียวกับแนวแบ่งเขตทางทะเลในอ่าวตังเกี๋ยและที่อื่น มีข้อพิพาทอีกในน่านน้ำใกล้หมู่เกาะนาตูนาของอินโดนีเซีย ผลประโยชน์ของหลายชาติมีการได้พื้นที่ประมงรอบสองกลุ่มเกาะดังกล่าว การแสวงหาประโยชน์ที่เป็นไปได้จากน้ำมันดิบและแก๊สธรรมชาติซึ่งสงสัยว่าอยู่ใต้หลายส่วนของทะเลจีนใต้ และการควบคุมเส้นทางเดินเรือสำคัญทางยุทธศาสตร์
ข้อพิพาทเฉพาะ

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | BN | KH | CN | ID | MY | PH | SG | TW | VN |
| พื้นที่เส้นเก้าขีด | ✔ |  | ✔ | ✔ | ✔ | ✔ | ✔ | ✔ | ✔ |
| ชายฝั่งเวียดนาม | ✔ | ✔ | ✔ | ✔ | ✔ | ✔ |  | ✔ | ✔ |
| พื้นที่ทะเลทางเหนือของเกาะบอร์เนียว | ✔ |  | ✔ | ✔ | ✔ | ✔ |  | ✔ | ✔ |
| หมู่เกาะทะเลจีนใต้ | ✔ |  | ✔ |  | ✔ | ✔ |  | ✔ | ✔ |
| พื้นที่ทะเลทางเหนือของหมู่เกาะนาทูนา |  | ✔ | ✔ | ✔ | ✔ |  |  | ✔ | ✔ |
| พื้นที่ทะเลทางตะวันตกของปาลาวันและลูซอน | ✔ |  | ✔ |  | ✔ | ✔ |  | ✔ | ✔ |
| พื้นที่ซาบะฮ์ |  |  |  | ✔ | ✔ | ✔ |  |  |  |
| ช่องแคบลูซอน |  |  | ✔ |  |  | ✔ |  | ✔ |  |
| พื้นที่เปดราบลังกา |  |  |  | ✔ | ✔ |  | ✔ |  |  |
ข้อพิพาทเกี่ยวข้องทั้งแนวแบ่งเขตทางทะเลและหมู่เกาะ มีหลายข้อพิพาทโดยข้อพิพาทหนึ่งจะมีประเทศเกี่ยวข้องต่างกัน
พื้นที่เส้นเก้าขีด (nine-dash line) มีสาธารณรัฐจีนอ้าง ต่อมาคือ ประเทศจีน ซึ่งครอบคลุมพื้นที่ทะเลจีนใต้ส่วนมากและทับซ้อนกับการอ้างเขตเศรษฐกิจเฉพาะของประเทศบรูไน อินโดนีเซีย มาเลเซีย ฟิลิปปินส์ สิงคโปร์ ไต้หวันและเวียดนาม
แนวแบ่งเขตทางทะเลตามชายฝั่งเวียดนามระหว่างประเทศบรูไน กัมพูชา จีน อินโดนีเซีย มาเลเซีย ฟิลิปปินส์ ไต้หวันและเวียดนาม
แนวแบ่งเขตทางทะเลทางเหนือของเกาะบอร์เนียวระหว่างประเทศบรูไน จีน อินโดนีเซีย มาเลเซีย ฟิลิปปินส์ ไต้หวันและเวียดนาม
หมู่เกาะทะเลจีนใต้ ซึ่งรวมหมู่เกาะพาราเซล หมู่เกาะปราตัส เกาะปะการังสการ์โบโรห์ และหมู่เกาะสแปรตลี ระหว่างประเทศบรูไน จีน มาเลเซีย ฟิลิปปินส์ ไต้หวันและเวียดนาม
แนวแบ่งเขตทางทะเลในน่านน้ำทางเหนือของหมู่เกาะนาทูนาระหว่างประเทศกัมพูชา จีน อินโดนีเซีย มาเลเซีย ไต้หวันและเวียดนาม
แนวแบ่งเขตทางทะเลนอกชายฝั่งปาลาวันและลูซอนระหว่างประเทศบรูไน จีน มาเลเซีย ฟิลิปปินส์ ไต้หวันและเวียดนาม
แนวแบ่งเขตทางทะเล ดินแดนทางบก และเกาะซาบะฮ์ซึ่งรวมอัมบาลัต (Ambalat) ระหว่างประเทศอินโดนีเซีย มาเลเซียและฟิลิปปินส์
แนวแบ่งเขตทางทะเลและหมู่เกาะในช่องแคบลูซอนระหว่างประเทศจีน ฟิลิปปินส์และไต้หวัน
แนวแบ่งเขตทางทะเลและหมู่เกาะในเปดราบรังกา (และมิดเดิลร็อกส์) ระหว่างประเทศสิงคโปร์และมาเลเซีย
ดูเพิ่ม

กรณีพิพาทหมู่เกาะสแปรตลี
กิ่งจังหวัดโอชิมะ (โตเกียว)

ระวังสับสนกับ กิ่งจังหวัดโอชิมะ (จังหวัดคาโงชิมะ) หรือ กิ่งจังหวัดโอชิมะ (ฮกไกโด)
| กิ่งจังหวัดโอชิมะ 大島支庁 |
| --- | --- |
กิ่งจังหวัด
大島総合振興局 โอชิมะ-โซโง-ชิงโก-เกียวกุ
พื้นที่ของกิ่งจังหวัดโอะชิมะ (ส่วนที่เป็นเกาะ)
จังหวัด: โตเกียว
พื้นที่
 • ทั้งหมด: 141.82 ตร.กม. (54.76 ตร.ไมล์)
ประชากร (เมษายน 2007)
 • ทั้งหมด: 14,325 คน
 • ความหนาแน่น: 100 คน/ตร.กม. (260 คน/ตร.ไมล์)
เว็บไซต์: soumu.metro.tokyo.jp/11oshima
กิ่งจังหวัดโอชิมะ (ญี่ปุ่น: 大島支庁; โรมาจิ: Ōshima-shichō; ทับศัพท์: โอชิมะ-ชิโช) เป็น 1 ใน 4 กิ่งจังหวัดของมหานครโตเกียว โดยขึ้นกับองค์การบริหารส่วนมหานครโตเกียว ส่วนงานกิจการทั่วไป (จิมะ หรือ ชิมะ แปลว่าเกาะ)
ประวัติศาสตร์

ประวัติความเป็นมาของกิ่งจังหวัดโอชิมะ เรียงตามปี ค.ศ.
1900 จัดตั้งสำนักงานบริหารเกาะโอชิมะ
1920 ส่วนบริหารของ โทะชิมะ, นิจิมะ (รวมเกาะชิกิเนะ), โคซุชิมะ, มิยาเกะจิมะ และ มิกูระจิมะ ถูกยกเลิก และสำนักงานบริหารเกาะโอชิมะเข้ามาบริหารเกาะเหล่านี้แทน โดยจัดตั้งสาขาในเกาะมิยาเกะและเกาะนิ
1926 สำนักงานบริหารเกาะโอชิมะ เปลี่ยนเป็น กิ่งจังหวัดโอชิมะ
1943 สำนักงานสาขาเกาะมิยาเกะ ถูกแยกเป็น กิ่งจังหวัดมิยาเกะ
ภูมิศาสตร์

กิ่งจังหวัดโอชิมะมีอาณาเขตครอบคลุมเมืองและหมู่บ้านต่อไปนี้
เมืองโอชิมะ (เกาะอิซุ)
หมู่บ้านโทะชิมะ (เกาะโทะ)
หมู่บ้านนิจิมะ (เกาะนิ และ เกาะชิกิเนะ)
หมู่บ้านโคซุชิมะ (เกาะโคซุ)
ชิโฮะ ฟูจิมูระ

ชิโฮะ ฟูจิมูระ (ญี่ปุ่น: 藤村 志保; โรมาจิ: Fujimura Shiho) เกิดเมื่อวันที่ 3 มกราคม ค.ศ. 1939 ที่นครคาวาซากิ จังหวัดคานางาวะ ประเทศญี่ปุ่น เป็นนักแสดงหญิงชาวญี่ปุ่น
ผลงาน

座頭市喧嘩旅 Zatoichi on the Road (1963)
Inugami (2001)
แหล่งข้อมูลอื่น

เว็บไซต์ทางการ
Shiho Fujimura ที่อินเทอร์เน็ตมูวีเดตาเบส
Profile at JMDb (ภาษาญี่ปุ่น)
ข้อมติคณะมนตรีความมั่นคงแห่งสหประชาชาติที่ 13

United Nations resolution ตกลงรับ in 1946
ข้อมติคณะมนตรีความมั่นคงแห่งสหประชาชาติที่ 13 (อังกฤษ: United Nations Security Council Resolution 13) ได้รับการรับรองเมื่อวันที่ 12 ธันวาคม พ.ศ. 2489 หลังจากตรวจสอบการสมัครและประเทศไทยเข้าเป็นสมาชิกสหประชาชาติแล้ว คณะมนตรีความมั่นคงแห่งสหประชาชาติได้เสนอแนะต่อสมัชชาใหญ่ให้รับประเทศไทยเข้าเป็นสมาชิก ซึ่งเป็นที่ยอมรับอย่างเป็นเอกฉันท์ โดยมีพระเจ้าวรวงศ์เธอ กรมหมื่นนราธิปพงศ์ประพันธ์ เป็นเอกอัครราชทูต ผู้แทนถาวรไทยประจำสหประชาชาติคนแรกจากประเทศไทย
ดูเพิ่ม

รายการข้อมติคณะมนตรีความมั่นคงแห่งสหประชาชาติที่ 1 ถึง 100 (พ.ศ. 2489–2496)
แหล่งข้อมูลอื่น

วิกิซอร์ซมีงานที่เกี่ยวข้องกับ ข้อมติคณะมนตรีความมั่นคงแห่งสหประชาชาติที่ 13
| ด ค กข้อมติคณะมนตรีความมั่นคงแห่งสหประชาชาติที่ได้รับการรับรองในปี พ> ศ. 2489 |
| --- | --- |
 1  2  3  4  5  6  7  8  9  10  11  12  13  14  15 →
จังหวัดเชฟา

จังหวัดเชฟา
จังหวัดเชฟาเป็นจังหวัดหนึ่งของสาธารณรัฐวานูอาตู ประกอบไปด้วยเกาะเอปี หมู่เกาะของเอฟาเต และหมู่เกาะเชฟเฟิร์ด ชื่อนี้ได้มาจากการผสมคำของคำว่าเชฟเฟิร์ดและเอฟาเต จังหวัดนี้มีประชากรทั้งสิ้น 42,280 คน และมีพื้นที่ 1,445 ตารางกิโลเมตร เป็นที่ตั้งของเมืองหลวงพอร์ตวิลา ซึ่งเป็นเมืองที่ใหญ่ทีสุดและมีความสำคัญในด้านต่าง ๆ มากที่สุดของประเทศ
ชิ่งกงหวงกุ้ยเฟย์

| พระมเหสีชิ่งกง |
| --- | --- |

ข้อมูลส่วนบุคคล
เกิด: ค.ศ. 1724
เสียชีวิต: ค.ศ. 1774 (49-50 ชันษา)
ศาสนา: พุทธศาสนา
คู่สมรส: สมเด็จพระจักรพรรดิเฉียนหลง

พระมเหสีชิ่งกง หรือ ชิ่งกงหวงกุ้ยเฟย (ค.ศ. 1724-ค.ศ. 1774) เป็นพระมเหสีในสมเด็จพระจักรพรรดิเฉียนหลง
ประวัติ

พระมเหสีชิ่งกงกำเนิดในครองครัวชาวฮั่นตระกูลลู่ บิดาคือลู่สือหลงเกิดในสมัยจักรพรรดิยงเจิ้ง พระนางเข้าวังในปี 1740 และได้เป็นพระสนมขั้นกุ้ยเหริน และต่อมาก็ได้รับแต่งตั้งเป็นพระชายาชิ่ง (慶嬪) และได้รับเลื่อนตำแหน่งเป็นพระอัครชายาชิ่ง (慶妃) ในปี 1759 ในปี 1765 ทรงเสด็จพระราชดำเนินตามพระราชสวามีประพาสทางภาคใต้ของประเทศ และสามปีต่อมาในปี 1768 ก็ทรงได้รับการแต่งตั้งเป็นพระราชเทวีชิ่ง (慶貴妃)
พระนางสิ้นพระชนม์ในปี 1774 พระสุสานมีชื่อว่าอวี้หลิง ในปี 1796 พระโอรสองค์ที่สิบห้าคือองค์ชายหย่งเหยี่ยนของสมเด็จพระจักรพรรดิเฉียนหลงทรงขึ้นครองราชย์เป็นสมเด็จพระจักรพรรดิเจียชิ่ง และทรงแต่งตั้งพระนางขึ้นเป็นพระมเหสีชิ่งกง (慶恭皇貴妃) ในปี 1799 เพราะพระนางทรงเลี้ยงพระองค์มาตั้งแต่ทรงพระเยาว์
จิตรกรรมสีน้ำ

จิตรกรวาดภาพสีน้ำโดยใช้พู่กัน
จิตรกรรมสีน้ำ (ภาษาอังกฤษ: Watercolor painting หรือ Watercolour painting; ภาษาฝรั่งเศส: Aquarelle) เป็นวิธีการเขียนภาพวิธีหนึ่งที่ใช้สีน้ำเป็นอุปกรณ์การเขียนหรือมีผลเหมือนภาพที่เขียนด้วยสีน้ำที่เขียนด้วยสีที่ทำด้วย สารสี (pigments) ที่ละลายในของเหลวในภาชนะ สิ่งที่ใช้เขียนส่วนใหญ่จะเป็นกระดาษ แต่ก็อาจจะเป็นวัสดุอื่นเช่นกระดาษพาไพรัส, กระดาษที่ทำจากเปลือกไม้, พลาสติก, กระดาษหนังสัตว์ (Vellum) หรือ หนังสัตว์, ผ้า, ไม้ และผ้าใบ ในเอเชียตะวันออกจิตรกรรมสีน้ำเขียนด้วยหมึกที่เรียกว่าจิตรกรรมแปรง (Brush painting) หรือ จิตรกรรมม้วน (scroll painting) จิตรกรรมสีน้ำเป็นวิธีการเขียนจิตรกรรมที่นิยมกันมากที่สุดในจิตรกรรมจีน, จิตรกรรมเกาหลี หรือจิตรกรรมญี่ปุ่น ที่มักจะเป็นสีเดียวที่เป็นสีดำหรือน้ำตาล
ดูเพิ่ม

จิตรกรรม
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จิตรกรรมสีน้ำ
ระเบียงภาพ

“Night Revels” (รายละเอียด)
หมึกและสีบนไหม
จากสมัยราชวงศ์ซ่ง
“Damen beim Triktrakspiel”
หมึกและสีบนไหม
คริสต์ศตวรรษที่ 8
“ภาพเหมือนของพระ Wuzhun Shifan”
หมึกและสีบนไหม
1238
“ต้นสน”
หมึกบนกระดาษ
Hasegawa Tohaku
คริสต์ศตวรรษที่ 16
“Krishna and Arjun on the chariot”
หมึกบนกระดาษ
มหาภารตะ
คริสต์ศตวรรษที่ 18-19
“อ่าวแทนเจียร์”
เออแฌน เดอลาครัวซ์
“Digitalis laevigata”
ค.ศ. 1872 
โจเซฟ ดาลตัน ฮุคเคอร์
“Still-Life with Pygmy Parrot”
จอร์จ เฟลเกิล
“Manfred on the Jungfrau”
จอห์น มาร์ติน
“Falls of the Rideau River”
ทอมัส เบอร์โรว์
“”
1881
วินสโลว์ โฮเมอร์
“สะพานที่ลูแซร์น”
ค.ศ. 1861 
จอห์น รัสคิน
“Storm King on the Hudson”
ซามูเอล โคลแมน
“หญิงซักผ้า”
Wladyslaw Skoczylas Praczki.jpg
“Fort Washington Avenue in 1911”
ค.ศ. 1936
ออสคาร์ บลูมเนอร์
| ด ค กศิลปะและลัทธิทางศิลปะตะวันตก |
| --- | --- |
ยุคกลาง (คริสต์ศตวรรษที่ 5 ถึง 13):  เมรอแว็งเฌียง  การอแล็งเฌียง  ออตโทเนียน  ไบแซนไทน์  เคลต์  โรมาเนสก์  กอทิก  กอทิกนานาชาติ 
คริสต์ศตวรรษที่ 14 ถึง 18:  สมัยฟื้นฟูศิลปวิทยา (ศตวรรษที่ 14-15)  จริตนิยม (ศตวรรษที่ 16)  บาโรก (ศตวรรษที่ 17)  โรโกโก - ลัทธิคลาสสิกใหม่ - จินตนิยม (ศตวรรษที่ 18) 
คริสต์ศตวรรษที่ 19:  ศิลปะสถาบัน  สัจนิยม  กลุ่มนิยมแบบก่อนราฟาเอล  ลัทธิประทับใจ  ลัทธิประทับใจยุคหลัง  ลัทธิประทับใจใหม่  วิภาคนิยม  ลัทธิผสานจุดสี  คตินิยมเส้นกั้นสี  กลุ่มนาบี  สังเคราะห์นิยม  สัญลักษณ์นิยม  ลุ่มแม่น้ำฮัดสัน 
คริสต์ศตวรรษที่ 20:  สมัยใหม่  บาศกนิยม  ลัทธิสำแดงพลังอารมณ์  ลัทธิสำแดงพลังอารมณ์แนวนามธรรม  ลัทธินามธรรม  กลุ่มศิลปินใหม่แห่งมิวนิก  กลุ่มเบลาเออไรเทอร์  กลุ่มบรึคเคอ  ดาดา  คติโฟวิสต์  นวศิลป์  เวียนนาซีเซสชัน  สุนทรียนิยม  เบาเฮาส์  ลัทธิรูปทรงแนวใหม่  อลังการศิลป์  สมัยนิยม  อนาคตนิยม  อนุตรนิยม  ลัทธิเหนือจริง  Color Field  จุลนิยม  Lyrical Abstraction  ลัทธิสำแดงพลังอารมณ์ใหม่  สมัยใหม่ยุคหลัง  มโนทัศนศิลป์  ศิลปะคนนอก  ศิลปะใต้ดิน  ศิลปะเชิงแนวคิด  กลุ่มศิลปินหนุ่มสาวบริติช  รูปลักษณ์นิยม 
ศิลปะ:  จิตรกรรม  ประติมากรรม  สถาปัตยกรรม  การถ่ายภาพ 
ศิลปิน:  จิตรกร  ประติมากร  สถาปนิก  ช่างภาพ
งานเต้นรำในคืนพระจันทร์เต็มดวง

| "งานเต้นรำในคืนพระจันทร์เต็มดวง" |
| --- | --- |

เพลงโดยค็อกเทล ร่วมกับ นิว นภัสสร
จากอัลบั้มเท็นเทาซันด์เทียส์
วางจำหน่าย: 21 กันยายน พ.ศ. 2554
บันทึกเสียง: พ.ศ. 2554
แนวเพลง: อัลเทอร์เนทีฟร็อก, ป็อปร็อก
ความยาว: 5:15
ค่ายเพลง: จีนี่เรคคอร์ดส (จีเอ็มเอ็ม แกรมมี่)
ผู้ประพันธ์เพลง: ปัณฑพล ประสารราชกิจ
 
มิวสิกวิดีโอ
"งานเต้นรำในคืนพระจันทร์เต็มดวง" ที่ยูทูบ
 
งานเต้นรำในคืนพระจันทร์เต็มดวง เป็นซิงเกิลของวงดนตรีค็อกเทล โดยออกจำหน่ายอย่างเป็นทางการในวันที่ 21 กันยายน พ.ศ. 2554 โดยร่วมร้องกับ นิว - นภัสสร ภูธรใจ จากสตูดิโออัลบั้ม เท็นเทาซันด์เทียส์ ก่อนถูกนำมาดัดแปลงเป็นเพลงประกอบละคร ลูกไม้ลายสนธยา ในปี พ.ศ. 2559
ประวัติ

เพลงงานเต้นรำในคืนพระจันทร์เต็มดวง ถูกแต่งขึ้นโดย ปัณฑพล ประสารราชกิจ เพื่อใช้เป็นเพลงประกอบละครเวทีเรื่อง "The Castle ความตาย ความรัก ความทรงจำ" โดยคณะนิเทศศาสตร์ มหาวิทยาลัยกรุงเทพ ในปี พ.ศ. 2551 โดยมีปัณฑพลเป็นผู้ร้องเพียงคนเดียว ก่อนที่เพลงนี้จะถูกนำออกเป็นซิงเกิล ในปี พ.ศ. 2554 และร่วมร้องกับ นภสสร ภูใจไท และถูกบรรจุไว้ในอัลบั้ม เท็นเทาซันต์เทียส์ สตูดิโออัลบั้มลำดับที่ 4 ของวงค็อกเทล และได้ถูกดัดแปลงอีกครั้งในปี พ.ศ. 2561 เพื่อใช้เป็นเพลงประกอบละคร ลูกไม้ลายสนธยา ทางช่อง 7 เอชดี โดยในช่วงดนตรีเปิดละครขับร้องโดย ปัณฑพล ส่วนช่วงดนตรีปิดละครนั้นขับร้องโดย พิมประภา ตั้งประภาพร
การตอบรับ

เพลง งานเต้นรำในคืนพระจันทร์เต็มดวง ติดอันดับสูงสุดที่ 17 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 18 กันยายน พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนวน 40 สถานี
การตอบรับ > ชาร์ต

| ชาร์ต (พ> ศ. 2554) | อันดับสูงสุด |
| --- | --- |
ซี้ดเอฟเอ็ม ชาร์ตท็อป 20: 17
91.5 FM Hot FM Top 20 Chart: 4
แหล่งข้อมูลอื่น

เนื้อเพลง งานเต้นรำในคืนพระจันทร์เต็มดวง
| ด ค กค็อกเทล |
| --- | --- |
 ปัณฑพล ประสารราชกิจ  ชวรัตน์ หรรษคุณาฒัย  เกริกเกียรติ สว่างวงศ์  ฟิลิปส์ เปรมสิริกรณ์ 
สตูดิโออัลบั้ม:  ค็อกเทล  36,000 ไมลส์อะเวย์ฟรอมเฮียร์  อินเดอะเมโมรีออฟซัมเมอร์โรมานซ์  เท็นเทาซันด์เทียส์  เดอะลอดส์ออฟมิสเซอรี  ค็อกเทล  เฟต 
ซิงเกิล:  "เวลา"  "เธอทำให้ฉันเสียใจ"  "ฉันร้องไห้เป็นหมื่นครั้งเพื่อมาเจอเธอ"  "งานเต้นรำในคืนพระจันทร์เต็มดวง"  "สาวเซี่ยงไฮ้"  "คุกเข่า"  "น้ำตาสุดท้าย"  "โปรดเถิดรัก"  "เธอ"  "คู่ชีวิต"  "ช่างมัน"  "กาลเวลาพิสูจน์คน"  "ทำดีไม่เคยจำ"  "ปรารถนาสิ่งใดฤๅ"  "โปรดฟังอีกครั้ง"  "เงาของเมื่อวาน"  "เรา"  "คิดถึงฉันหรือเปล่า"  "ในเงา"  "ดนตรีกาล"  "ไม่เป็นรอง" 
เพลง:  "พันธนาการ"  "ฮาร์ตเลส" 
เพลงที่ไม่ใช่ต้นฉบับ:  "ข้าน้อยสมควรตาย"  "หนังสือรุ่น"  "โลกแห่งความฝัน"  "แต่ปางก่อน"  "สวัสดีเจ้า" 
บทความที่เกี่ยวข้อง:  รายชื่อผลงาน  จีนี่เรคอร์ดส  ยีนแล็บ 
  หมวดหมู่:ค็อกเทล
ชิโฮะ คาวารางิ

| ชิโฮะ คาวารางิ |
| --- | --- |
河原木 志穂
เกิด:  (1976-04-29) 29 เมษายน ค.ศ. 1976 (48 ปี) โตเกียว ประเทศญี่ปุ่น
อาชีพ: นักพากย์
องค์การ: เค็นยูออฟฟิศ
ส่วนสูง: 158 ซม.
ชิโฮะ คาวารางิิ (河原木 志穂, 29 เมษายน 1976-) เป็นนักพากย์ นักร้อง และ ผู้บรรยาย ชาวญี่ปุ่น เกิดที่โตเกียว สังกัดเค็นยูออฟฟิศ
ผลงานพากย์

เจ้าหญิงปีศาจ (ฟรันดอล)
สคูลเดส์ (ไซอนจิ เซไก)
ลิตเติลบัสเตอส์! (นิชิโซโนะ มิโอะ)
ไขกุญแจข้ามโลก (นิชิโซโนะ มิโอะ)